ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ፕረሲደንት ዢ፡ ቻይና ክትድህለል የብላን ኢሉ ንፓርላማ ሃገሩ 20 መጋቢት 2018 ምንጪ ስእሊ, AFP ፕረዚደንት ቻይና ዢ ጂንግፒን፡ ቻይና ኣብ ጉዕዞ ምዕባልኣ ክትድህለል የብላን ክብል ንሃገራዊ ህዝባዊ ጉባኤ (ናሽናል ፒፕልስ ኮንግረስ፡ ኤን ፒ ሲ) ኣዘኻኺሩ። ኣብ መዕጸዊ ኣኼባ ፓርላማ ኣብ ዘስምዖ ዘረባ፡ ፕረሲደንት ዢ ቻይና ኣብ ወሳኒ ኩነት ናይ ታሪኻ እያ ዘላ፡ ከድሕና ዝኽእል ድማ ደሳዊነት (ሶሻሊዝም) ጥራይ'ዩ ኢሉ። ኤን ፒ ሲ ኣገደሳዪ ዓመታዊ ናይ ቻይና ፖለቲካዊ መድረኽ'ዩ። ፍሉይነት ኣኼባ ናይ ሎም ዘመን ድማ ምልዓል ደረት ፕረሲደንትነት'ዩ። እዚ ማለት ድማ፡ ፕረሲደንት ዢ ሙሉእ ዕድሚኡ ንቻይና ክመርሓ ክኽእል'ዩ ማለት'ዩ። እታ ኣኼባ ፓርላማ ኣብ ዓመት ሓደ ጊዜ ይካየድ'ሞ ድሮ በቲ መሪሕነት ዝተወሰኑ ውሳነታት ድማ ንማለቱ የጽድቕ። ኣብ መደርኡ፡ ፕረሲደንት ዢ ንቻይና ዘለዎ ዓብይ ራእይ ድሕሪ ምግላጽ፡ ነታ ሃገር ሓዲሽ ህይወት ንምሃብን "ንስልጣነ ማሕበረ-ሰብ እትገብሮ ገዚፍ ኣስተዋጽኦ" ቐጻልነት ክህልዎን ዘለዎ ጥሙሕ ድማ ኣፍሊጡ። "ዴሳውነት (ሶሻሊዝም) ጥራይ ንቻይና ከምዘድሕና ታሪኽ መስኪሩን ይምስክርን ኣሎ" ክብል ድማ ገሊጹ። ምንጪ ስእሊ, AFP ሓድነት ቻይና ንቻይናውያን ከም "ናይ ብሓቂ ጀጋኑ" ቻይና ገይሩ ከምዝርእዮምን፡ ንሱ ይኹን ካልኦት ፖለቲከኛታት "ንረብሓ ህዝቢ ኣጽዒቶም ክሰርሑ ኣለዎም" ድማ ኢሉ። ታይዋን ብዝምልከት ድማ፡ ኣድላየነት ሓድነት ንምዕባለ ሓንቲ ሃገር ኣስሚርሉ፡ ቻይና ድማ ንታይዋን ንምንጻል ዝግበር ዝኾነ ይኹን ፈተነ ክተፍሽሎ ምዃና ኣረጋጊጹ። "ዋላ ስድሪ'ውን ትኹን ካብ መሬት ግዝኣት'ዛ ብልጽቲ ሃገርና ምቑራስ ከምዘይፍቀድን ከምዘይከኣልን ናይ ኩሉ ቻይናዊ እምነት'ዩ"። ቻይና ነታ ብገዛእ ርእሳ እትመሓደር ታይዋን ከም ሓንቲ ንግዚኡ ተነጺላ ዘላ ግን ከአ ኣብ መጻኢ ተመሊሳ ምስ ቻይና ሓንቲ ሃገር እትኸውን ኣካል ገይራ'ያ ትርእያ። ኣኼባ ኤን ፒ ሲ እዚ ናይ ሎም ዘመን ኣኼባ ኤን ፒ ሲ ነቲ ድሮ ሓያል ስልጣን ዝነበሮ ፕረሲደንት ዝሓየለ ዝልጣን ዝሃበ'ዩ ነይሩ። ካልኣይ እብረ ፕረሲደንትነት ዥ ጂፒንግ ኣጽዲቑን ናይቲ ፕረሲደንት ፖለቲካዊ ፍልስፍና ወይ "ኣተሓሳስባ ዢ ጂፒንግ" ድማ ኣብ ሕገ-መንግስቲ ናይ'ታ ሃገር ከምዝሰፍር ድማ ገይሩ። ኣባላት ፓርላማ ድማ ምቛም ሓድሽን ሓያልን ኣንጻር ብልሽውና ዝቃለስ ኤጀንሲ ኣጽዲቖም። ኤን ፒ ሲ ነቲ ኣብ ዝሓለፈ ጥቅምቲ ዝተኻየደ ኣብ ሓሙሽተ ዓመት ሓንሳብ ጥራይ ዝካየድ ጉባኤ ናይቲ ኮሚኒስት ፓርቲ ኮንግረስ ስዕቡ መጺኡ፡ ኣብቲ ኣዋን'ቲ እቲ ሰልፊ ቅድሚ ሕጂ ተራእዩ ዘይፈልጥ ስጉምቲ ምሓያል ፕረሲደንት ዢ ወሲዱ፡ ምስ ናይ ቀደም መርሒ ቻይና ማኦ ዠዶንግ ድማ ኣብ ሓደ ጽፍሒ ኣቐሚጥዎ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
